钦定古今图书集成/理学汇编/学行典/第242卷 > 徐震
## 钦定古今图书集成/理学汇编/学行典/第242卷 > 徐震

按《江宁府志》：“徐震，字廷威，其先吴郡人，家金陵，性笃
孝友，十三而入郡庠，七举不第，遂谢去博士业，讲究
身心之旨，以节行自高。锦衣指挥吕贵常以金十二
斤密托震遗少子。贵死，召其子还之。其子启封，顾疑
震，震召故人并其子，出贵手书示之，其子乃愧谢而
去。博士沈立者，善数学，推其子后当贫，以五十金托”
震。震后访其子，果贫，亦召而与之。其不侵然诺如此。
成化闲，被荐至京，例当得官，不就，隐居来凤山。